open-index/open-wikipedia-markdown huggingface dataset:
חלילון חלק

**חֲלִילוֹן חָלָק** (שם מדעי: *Fistularia commersonii*) ידוע גם כ**חלילון אילתי**, הוא דג ממשפחת החלילוניים.

## מאפיינים
החלילון הוא דג מוארך ששוכן בשוניות אלמוגים, והוא חלק מסדרת האבובונאים, אותה סדרה אליה שייכים סוסוני הים. חי באזורים טרופיים באוקיינוס השקט, האוקיינוס ההודי, והים האדום, כולל מפרץ אילת. בשנת 2000 דווחה הימצאותו גם בים התיכון לחופי ישראל, ככל הנראה בגלל הגירה לספסית. מאז התפשט כתושב קבע לחופים רבים במזרח הים התיכון.ימין|ממוזער|חלילון בעל פס לצד הגוף לחלילון החלק חשיבות מועטה כדג מאכל, אבל הוא נפוץ כדג נוי לאקווריומים של מים מלוחים.

החלילון, כשאר בני משפחתו, ייחודי בצורתו המוארכת והנוקשה. יש לו פה מוארך, עיניים גדולות ביחס לגופו, וגוף וזנב מוארכים ומכוסים חיישני תנועה, שכנראה עוזרים לו לצוד את טרפו. הגוף הוא בצבעי אפור-חום, עם שני פסים של נקודות כחולות בצדי הגוף. החלילון מגיע לאורך של עד 1.6 מטר, כשפרטים ממוצעים הם בערך באורך מטר אחד.

החלילון ניזון מסרטנים ודגים קטנים, אותו הוא שולף מבין סלעים באמצעות החרטום המוארך המותאם לכך. החלילון הוא יצור מתבודד באופן כללי, אף על פי שלעיתים ניתן למצוא חלילונים בקבוצות קטנות של עד עשרה פרטים שמסתובבים ביחד בצל ומחפשים מזון ביחד.

החלילונים מטילים ביצים שמתפתחות מחוץ לגופם, בתוך המים, והחלילונים הצעירים בוקעים באורך 6–7 מילימטר.

בישראל החלילון מצוי במפרץ אילת, וניתן לראות אותו בשמורת האלמוגים. בנוסף ישנם חלילונים במצפה התת-ימי ובאקווריום ישראל.

## קישורים חיצוניים

ימין|ממוזער|קבוצת חלילונים בים האדום

## הערות שוליים

קטגוריה:טקסונים שתוארו בידי אדוארד ראפל
קטגוריה:אבובונאים
קטגוריה:דגים במפרץ אילת
קטגוריה:בעלי חיים שתוארו ב-1838
אליפות ישראל באתלטיקה 1952

**אליפות ישראל באתלטיקה** נערכה באצטדיון המכביה בתל אביב בין התאריכים 20 - 21 ביוני 1952.

## שיאים ישראלים
* דוד טבק (הפועל בית עובד) קבע בריצת 100 מטר שיא ישראלי חדש של 10.6 שניות.
* יצחק מנדלברוד (הפועל קריית חיים) קבע בהטלת כידון שיא ישראלי חדש של 56.83 מטר. 
* אריה קליינשטוב (מכבי הצפון תל אביב) קבע בקפיצה לגובה שיא ישראלי חדש של 1.82.5 מטר.

## תוצאות נשים
### מסלול

### שדה

## תוצאות גברים
### מסלול

### שדה

## קישורים חיצוניים
* 
* 

קטגוריה:1952 בישראל
קטגוריה:תל אביב-יפו: תחרויות אתלטיקה
אנדרטת חטיבה 99 במלחמת ששת הימים

**אנדרטת חטיבה 99 במלחמת ששת הימים** נמצאת על גבעה מצדו המערבי של כביש 40, כקילומטר צפונית לפנייה לנאות חובב. היא מציינת את 21 לוחמי החטיבה שנפלו במלחמת ששת הימים.

חטיבה 99 היא המשכה של חטיבת הנגב. השם שונה ב-1958.

האנדרטה תוכננה מומנה והוקמה ביוזמת לוחמי החטיבה. הקבלן שבנה אותה היה דניאל נגר מבאר שבע. היא עוצבה בידי קצין בחטיבה, המעצב והאמן חובב כרובי (1930–2007), ונחנכה ב-6 ביוני 1972.

## רקע
במלחמת ששת הימים פעלה החטיבה בפיקודו של אל"ם יקותיאל אדם במסגרת האוגדה של אריאל שרון. צוות חטיבתי שכלל שני גדודי נח"ל סדירים וגדוד חי"ר מילואים הגיע אל המתחם המצרי באום כתף במסע רגלי קשה תוך ניווט מדויק דרך הדיונות שמצפון למתחם. לאחר הרעשה ארטילרית כבדה של חיל התותחנים הישראלי, הסתערו שלושת הגדודים וחדרו לתוך תעלות הקשר של המתחם המצרי. תוך לחימה נחושה הצליחו לכבוש את התעלות ואת המתחם בקרב מורכב שנמשך כל הלילה. בכך נפתחה הדרך לשריון לנוע אל תוך המתחם והובקע המעוז העיקרי במערך המצרי בסיני. צוות חטיבתי שני כבש את אזור קוסיימה. בהמשך המלחמה פעלו כוחות החטיבה באזור אל עריש וספגו נפגעים גם שם. שישה מלוחמי החטיבה המורחבת זכו לצל"ש הרמטכ"ל על גבורתם.

## תיאור האנדרטה
האנדרטה מורכבת משישה עמודים מרובעים של בטון חשוף, אפור, המונחים זה על גבי זה בצורת מניפה (מכונה גם "פסל האצבעות"). העמוד הראשון שוכב, ובצורה מדורגת שאר העמודים הולכים ומתרוממים, כשהעמוד השישי ניצב זקוף בגובה 15 מטר. שישה עמודים באנדרטה, כששת ימי הלחימה. העמוד הקורס מסמל את ההמתנה, זה שמעליו - את ימי הכוננות, והבאים - את ההתרוממות, הזינוק, הקרב והניצחון.

בבסיס יש לוח מתכת ועליו כתוב "יזכור". שמות החללים לא נמצאים במקום בגלל ונדליזם חוזר באנדרטה.

## קישורים חיצוניים

* אנדרטת חטיבה 99, באתר "נלך"
* 

## הערות שוליים

חטיבה 99 במלחמת ששת הימים
קטגוריה:פיסול ישראלי
99
האוניברסיטה הלאומית של סינגפור

**האוניברסיטה הלאומית של סינגפור** (באנגלית: **National University of Singapore**, במלאית: **Universiti Kebangsaan Singapura**, במנדרינית: **新加坡国立大学**, בטמילית: **சிங்கப்பூர் தேசிய பல்கலைக்கழகம்**; בראשי תיבות: **NUS**) היא אוניברסיטת מחקר אוטונומית בסינגפור אשר נוסדה בשנת 1905 כמכללה לרפואה, מה שהופך אותה למוסד האקדמי הוותיק במדינה. בנוסף על כך, האוניברסיטה היא גם הגדולה ביותר בסינגפור, כמו כן נחשבת לאוניברסיטה הטובה ביותר באסיה. הקמפוס המרכזי של NUS נמצא בחלק הדרומי-מערבי של סינגפור, ומשתרע על שטח של כ-0.58 מייל רבוע. האוניברסיטה חברה במספר בריתות ושיתופי פעולה במזרח אסיה וברמה הגלובלית; באיגוד המוסדות להשכלה גבוהה בדרום מזרח אסיה  (ASAIHL), ברשת אוניברסיטאות איגוד מדינות דרום-מזרח אסיה (AUN), ברשת אוניברסיטאס 21, באיגוד של אוניברסיטאות חבר העמים הבריטי (ACU), בהתאגדות אוניברסיטאות האוקיינוס השקט (APRU), ב (IARU) ובפורום מנהיגי האוניברסיטאות העולמי (GULF).

## היסטוריה
בספטמבר 1904 התקבלה יוזמה מקומית להקים מכללה מקומית לרפואה. בשנת 1912 קיבל בית הספר לרפואה תרומה של 120 אלף דולר מקרן על שמו של אדוארד השביעי, מלך הממלכה המאוחדת. בשנת 1928 הוקם בית ספר למדעי החברה ואמנויות. בשנת 1949 התאחדו שני המוסדות לכדי מוסד אחד כדי לספק את הצרכים להשכלה גבוהה של פדרציית מלאיה וסינגפור. הצמיחה המהירה של המוסד גרמה להקמת קמפוס בסינגפור וקמפוס בקואלה לומפור. הקמפוס בסינגפור הוכרז כאוניברסיטה הלאומית בשנת 1962. אוניברסיטה זו אוחדה עם אוניברסיטה נוספת בשנת 1980.

## ארגון אקדמי
האוניברסיטה כוללת 17 פקולטות ובתי ספר:
* הפקולטה לאמנויות ומדעי החברה
* הפקולטה לרפואת שיניים
* הפקולטה לתכנון וסביבה
* הפקולטה להנדסה
* הפקולטה למשפטים 
* הפקולטה למדעים
* בית הספר למנהל עסקים 
* בית הספר למחשוב
* בית הספר לרפואה Duke–NUS 
* בית הספר להסמכה בהנדסה ומדע
* בית הספר לרפואה 
* בית הספר למוזיקה 
* בית הספר לבריאות הציבור
* בית הספר למדיניות ציבורית
* קולג' לשבע האמנויות החופשיות
* לימודי המשך וכל החיים
* תוכנית מלגות אוניברסיטאיות

## דירוגים
האוניברסיטה הלאומית של סינגפור נחשבת לאחת מן הטובות בעולם:
#### דירוג בין-לאומי
* דירוג שנגחאי - מיקום 71 (2023)
* דירוג Times Higher Education - מיקום 19 (2024)
* דירוג QS לאוניברסיטאות - מיקום 8 (2024)

#### דירוג אזורי - אסיה
* דירוג Times Higher Education - מיקום 3 (2024)
* דירוג QS לאוניברסיטאות - מיקום 3 (2024)

## קישורים חיצוניים

#### אתרים רשמיים

#### אתרי מדיה ועיתונות
* אתר האוניברסיטה ביוטיוב (באנגלית)
* אתר האוניברסיטה ברשת החברתית פייסבוק (באנגלית)
* אתר האוניברסיטה ברשת החברתית טוויטר (באנגלית)
* אתר האוניברסיטה ברשת החברתית לינקדאין (באנגלית)
* אתר האוניברסיטה באתר שיתוף התמונות אינסטגרם (באנגלית)
* אתר האוניברסיטה באתר שיתוף התמונות פליקר (באנגלית)

## הערות שוליים

קטגוריה:האוניברסיטה הלאומית של סינגפור
קטגוריה:ערכים שבהם תבנית בריטניקה אינה מתאימה
קטגוריה:סינגפור: חינוך
קטגוריה:אסיה: אוניברסיטאות ומכללות
קטגוריה:אוניברסיטאס 21
קטגוריה:הברית הבין-לאומית לאוניברסיטאות מחקר
קטגוריה:התאגדות אוניברסיטאות האוקיינוס השקט
קטגוריה:ברית האוניברסיטאות האסיאתיות
קטגוריה:פורום מנהיגי האוניברסיטאות העולמי
רוברט שריפר

**ג'ון רוברט שריפר** (בשם מלא באנגלית: **John Robert Schrieffer**; 31 במאי 1931 – 27 ביולי 2019) היה פיזיקאי אמריקאי, חתן פרס נובל לפיזיקה לשנת 1972.

## ביוגרפיה
שריפר נולד בעיר אוק פארק שבאילינוי שבארצות הברית. בשנת 1940 משפחתו עברה למנהסט, ניו יורק, וב-1947 עברה ליוסטיס, פלורידה.

לאחר שסיים את לימודיו התיכוניים בתיכון יוסטיס בשנת 1949, התקבל שריפר למכון הטכנולוגי של מסצ'וסטס, שם למד במשך שנתיים הנדסת חשמל ולאחר מכן עבר ללמוד פיזיקה. ב-1953 השלים תזה בנושא אטומים כבדים, תחת הדרכתו של ג'ון סלייטר. בעקבות התעניינותו של שריפר בפיזיקה של מצב מוצק, הוא החל בלימודי תואר שני באוניברסיטת אילינוי באורבנה-שמפיין, שם שימש כעוזר מחקר של ג'ון ברדין. בשנתו השלישית ללימודי התואר השני, הוא עסק בפיתוח תאוריה של מוליכות על ביחד עם ברדין ולאון קופר. על הפיתוח המשותף של תאוריה זו, הקרויה תאוריית BCS, זכו השלושה בפרס נובל לפיזיקה לשנת 1972.

בשנת הלימודים 1957–1958, לאחר שהשלים דוקטורט בנושא תאוריה של מוליכות, שימש כעמית הקרן הלאומית למדע באוניברסיטת ברמינגהאם באנגליה ובמכון נילס בוהר בקופנהגן שבדנמרק, שם המשיך את מחקרו בנושא המוליכות. ב-1959, לאחר שנה בה שימש כעוזר פרופסור באוניברסיטת שיקגו, חזר לאוניברסיטת אילינוי כחבר סגל. בשנת 1960 חזר למכון בוהר לביקור קיץ, ובחג המולד של אותה שנה התחתן עם אן גרטה תומסן. שנתיים לאחר מכן, הצטרף שריפר לפקולטה של אוניברסיטת פנסילבניה. ב-1964 פרסם את ספרו על תאוריית ה-BCS. לשריפר תוארי כבוד מהאוניברסיטה הטכנית של מינכן ומאוניברסיטת ז'נבה.

בשנת 1980 החל לכהן כפרופסור באוניברסיטת קליפורניה בסנטה ברברה. ב-1992 מינתה אוניברסיטת המדינה של פלורידה את שריפר כפרופסור בכיר באקדמיה וכמדען ראשי של המעבדה הלאומית למדעים מגנטיים, שם חקר את נושא מוליכות טמפרטורת החדר. שנה לאחר מכן הוענק לשריפר וללאון קופר (שזכה איתו גם בפרס נובל) פרס קומסטוק בפיזיקה מטעם האקדמיה הלאומית למדעים.

ב-24 בספטמבר 2004, בעת שנהג ברכבו, היה שריפר מעורב בתאונת דרכים בה נהרג אדם אחד ונפצעו שבעה נוספים. בזמן התאונה רישיון הנהיגה של שריפר היה בשלילה ושריפר טען כי נרדם על ההגה. ב-6 בנובמבר 2005 הורשע שריפר בהריגה ונידון לשנתיים מאסר.

## קישורים חיצוניים

* 
* 

קטגוריה:אמריקאים ילידי אילינוי
קטגוריה:אוק פארק (אילינוי): אישים
קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:זוכי פרסי האקדמיה הלאומית למדעים של ארצות הברית
קטגוריה:פיזיקאים אמריקאים
קטגוריה:זוכי המדליה הלאומית למדעים
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת פלורידה
קטגוריה:בוגרי המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת אילינוי באורבנה-שמפיין
קטגוריה:סגל אוניברסיטת אילינוי באורבנה-שמפיין
קטגוריה:סגל אוניברסיטת פנסילבניה
קטגוריה:אמריקאים ממוצא גרמני
קטגוריה:אמריקאים שנולדו ב-1931
קטגוריה:אמריקאים שנפטרו ב-2019
קטגוריה:סגל אוניברסיטת ברמינגהאם
קטגוריה:מדענים ראשיים
המפלגה הדמוקרטית של אלבניה

**המפלגה הדמוקרטית של אלבניה** (באלבנית: **Partia Demokratike e Shqipërisë**, או בראשי תיבות **PD**) היא מפלגה שמרנית באלבניה. המפלגה היא חברה משקיפה במפלגה האירופאית מפלגת העם האירופית. המפלגה נוסדה ב-12 בדצמבר 1990. אמנם בתחילה הייתה המפלגה באופוזיציה, אך עלתה לשלטון בשנת 1992. באותה שנה פרשו ממנה כמה חברים הולטים והקימו מפלגת הברית הדמוקרטית. למרות זאת המפלגה נותרה בשלטון עד 1997. באותה השנה הממשלה נפלה בעקבות פרשת שחיתות אשר גרמה בסופו של דבר למלחמת אזרחים. בשנת 2001 התחזקה המפלגה, אך נשארה באופוזיציה. בשנים 2005–2013 הובילה ה-PD את הממשלה. באותה השנה הפסידה המפלגה בבחירות, דבר שגרם להתפטרות ההנהגה ולרפורמות רבות. בסופו של דבר הוחלט על דמוקרטיזציה רחבה במפלגה. בשנת 2017 המפלגה ארגנה מחאות רבות כנגד מדיניות הממשלה וכמעט החרימה את הבחירות.

## כוח המפלגה לאורך השנים

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אלבניה: מפלגות
קטגוריה:אלבניה: מפלגות שמרניות
קטגוריה:מפלגות שהוקמו ב-1990
זיפים

250px|ממוזער|שמאל|זיפים
**זיפים** הם שער פנים המהווה צמיחה קצרה של זקן.

ישנן מכונות תספורת המתוכננות במיוחד כדי לשמור על מראה של זיפים מעוצבים.

סגנון מראה זה נהיה פופולרי בשנות השמונים עקב הופעתו של השחקן דון ג'ונסון והזמר ג'ורג' מייקל ולאחר מכן בשל הופעתו של טום קרוז.

## קישורים חיצוניים

קטגוריה:זקן
תום מעיין

**תום מעיין** (נולד ב-5 ביולי 1993) הוא כדורסלן ישראלי המשחק בעמדת הרכז בקבוצת הפועל גלבוע מעיינות ברוש בליגה הארצית בכדורסל.

## ביוגרפיה
תום מעיין נולד במונטריאול, קנדה.

בשנת 2010, זכה עם קבוצת הנוער של הגליל העליון באליפות המדינה, לאחר ניצחון על מכבי תל אביב במשחק הגמר, והוביל את "מקיף עמק החולה" לזכייה באליפות ליגת העל לתיכונים. באותה השנה ייצג את ישראל באולימפיאדת הנוער בסינגפור, בכדורסל 3x3, ואף זכה במקום הראשון בעולם בתחרות ה-

בגיל 18 הצטרף לאקדמיית CBA בספרד. כעבור חמישה חודשים קרע רצועה צולבת בברך. לאחר הפציעה זכה לשיקום ומלגה מלאה מאוניברסיטת סיטון הול בניו ג'רזי.

בדצמבר 2013, דרש צבא הגנה לישראל ממעיין להתייצב בארץ, והוא חזר, וחתם בהפועל ירושלים, איתה זכה באליפות הראשונה בתולדות המועדון.

בעונות 2015/16-18 שיחק מעיין בבני הרצליה.

בעונת 2018/19 חתם במכבי אשדוד באר טוביה. במהלך העונה הצטרף למכבי חיפה מהליגה הלאומית, איתה זכה באליפות והעפיל לליגת העל.

ב-16 ביולי 2019 חתם לשנתיים במכבי קריית מוצקין.

ב-17 באוגוסט 2020 חתם לעונה בהפועל באר שבע.

ב-9 בספטמבר 2021 חתם בהפועל גלבוע גליל.

ב-18 באוגוסט 2022 חתם בהפועל גלבוע מעיינות ברוש מהליגה הארצית.

ב-8 בינואר 2022 פורסם כי חתם ב-מ.ס. צפת בליגה הלאומית.

נכון לדצמבר 2025 הוא שחקן חופשי.

## בנבחרות הלאומיות
מעיין ייצג את ישראל באולימפיאדת הנוער בסינגפור במסגרת משחק כדורסל 3x3. הנבחרת הגיעה למקום השישי. הוא השתתף באליפות אירופה דרג ב' שהתקיימה בוורנה בשנת 2011.

ב-2013 היה חלק מנבחרת העתודה של ישראל באליפות אירופה באסטוניה. הוא קלע 10.1 למשחק, לקח 3.1 ריבאונדים, מסר 5.6 אסיסטים והיה לסגן מלך האסיסטים בטורניר. הנבחרת נשארה בדרג א' בתום הטורניר.

## קישורים חיצוניים

* פרופיל שחקן, באתר מנהלת ליגת העל
* 
* 

## הערות שוליים

קטגוריה:כדורסלנים ישראלים
קטגוריה:כדורסלני אוניברסיטת סיטון הול
קטגוריה:כדורסלני הפועל ירושלים
קטגוריה:כדורסלני הפועל גליל עליון
קטגוריה:כדורסלני אליצור רמלה
קטגוריה:כדורסלני בני הרצליה
קטגוריה:כדורסלני מכבי אשדוד
קטגוריה:כדורסלני מכבי חיפה
קטגוריה:כדורסלני מכבי קריית מוצקין
קטגוריה:כדורסלנים ישראלים בליגת המכללות בארצות הברית
קטגוריה:ספורטאים ישראלים באולימפיאדת הנוער
קטגוריה:ישראלים ילידי קנדה
קטגוריה:כפר הנשיא: אישים
קטגוריה:בוגרי בית החינוך המשותף עמק החולה
קטגוריה:מונטריאול: כדורסלנים
קטגוריה:עולים בשנות ה-1990
קטגוריה:ישראלים שנולדו ב-1993
נפל (הלכה)

[שמאל|ממוזער|200px|יילוד המטופל ב[אינקובטור (רפואה)|אינקובטור עקב לידתו עם מערכת נשימתית שלא הסתיימה התפתחותה ברחם האם.]]
**נפל** הוא הכינוי ההלכתי לעובר שמת, בהיותו עדיין ברחם אימו, וכבר מלאו 40 יום מתחילת העיבור. או יילוד שנולד עם מומים ששוללים את סיכוייו לחיות, או יילוד שנולד טרם זמנו, מבלי שגופו הבשיל (כגון שנולד כשציפורניו אינן שלמות, ושערותיו לקויות). בעוד תינוק שמלאו לו 30 יום, הרי הוא תינוק בר-קיימא, ומשנפטר חלים עליו כל דיני האבלות, על נפל לא חלים דיני אנינות ואבלות. כל תינוק שלא שרד עד גיל 30 יום, אפילו אם גורם חיצוני הביא למותו, לא יצא מכדי ספק נפל.

הזמן הקובע על פי ההלכה אם תינוק הוא נפל, הוא רגע הלידה. תינוק ששהה זמן מסוים באינקובטור המדמה רחם, אין זה נחשב לו כאילו הוא טרם נולד.

## הערות שוליים

קטגוריה:סיבוכים בלידה
TV6 (אסטוניה)

**TV6 אסטוניה** הוא ערוץ טלוויזיה העוסק בבידור המשדר באסטוניה ומשדר סדרות, מוזיקה, אופנה וספורט.

התוכניות של הערוץ מיועדות בעיקר לגברים, וכוללות מבחר של קריקטורות, סדרות טלוויזיה וסרטים כמו קומדיות, דוקומנטריה, הרפתקאות, פעולה, מדע בדיוני, פנטזיה ואימה.

התוכניות המקומיות בערוץ כוללות לרוב אופרות סבון, אירועי ספורט מקומיים חיים וסדרות טלוויזיה.

תוכניות הטלוויזיה המשודרות בערוץ הן תוכניות אמריקאיות שנרכשו, וכוללות בין היתר את משפחת סימפסון, איש משפחה, לרענן את הסירה, המפץ הגדול והאדם האחרון על כדור הארץ.

## היסטוריה וזמינות
הערוץ הושק ב-24 במרץ 2008, שכן כל הערוצים ששידרו (שלושת המשמעותיים - TV3, Kanal 2 ו-ETV) היו מחויבים לקבל ערוצים תאומים דיגיטליים.

הערוץ זמין בכבלים וב-IPTV.

אסטוניה הפסיקה לשדר בשידורים אנלוגיים ב-1 ביולי 2010.

## קישורים חיצוניים
* 
קטגוריה:ערוצי טלוויזיה
קטגוריה:אסטוניה: תרבות
פיב"א אמריקאפ 2017

**[[פיב"א אמריקאפ]] 2017** היא האליפות ה-18 שנערכה על ידי פיב"א אמריקה. זו הייתה התחרות הראשונה תחת שם חדש.

באליפות השתתפו 12 נבחרות.

לראשונה אליפות נערכה במספר מדינות:

*  מדיין, קוליסאו איוואן זה בדו, 6,000 מקומות
*  מונטווידאו, ארמון פניארול, 4,700 מקומות
*  באיה בלנקה, אסטדיו אוסבלדו קסאנובה, 3,950 מקומות
*  קורדובה, אורפאו סופרדומו, 13,000 מקומות

ארצות הברית זכתה באליפות בפעם השביעית בתולדותיה.

## מתכונת התחרות
ארגנטינה, קולומביה ואורוגוואי העפילו כמערכות.
בנוסף לכך נערכו משחקי העפלה אזוריות:
* צפון אמריקה - , 
* מרכז אמריקה וקריביים - , , , , 
* דרום אמריקה - , 

תחילה המשחקים נערכו בשלושה בתים. מנצחי הבתים וארגנטינה (כמערכת ראשית) המשיכו למשחקי הפלייאוף.

## מהלך האליפות
### בית א'
המשחקים נערכו במדיין

### בית ב'
המשחקים נערכו בבאיה בלנקה

### בית ג'
המשחקים נערכו במונטווידאו

### שלב חצי הגמר והגמר
 

### גמר

## שחקנים מצטיינים
* השחקן המצטיין - ג'מיל וורני ()
* מלך הסלים - ג'ון קוקס () - 20.3 נקודות למשחק
* מלך הריבאונדים - אנדרו ניקולסון () - 10.0 ריבאונדים למשחק
* מלך האסיסטים - פולביו דה אסיס () - 7.0 אסיסטים למשחק

### נבחרת האליפות
* פקונדו קמפאסו ()
* פרנסיסקו קרוס ()
* דארון היליארד ()
* ניקולס ברוסינו ()
* ג'מיל וורני ()

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66
* תיאור האליפות

קטגוריה:תחרויות כדורסל ב-2017
קטגוריה:תחרויות כדורסל בקולומביה
קטגוריה:תחרויות כדורסל בארגנטינה
קטגוריה:תחרויות כדורסל באורוגוואי
2017
קטגוריה:קורדובה (ארגנטינה): ספורט
קטגוריה:מונטווידאו: ספורט
קטגוריה:מדיין: ספורט
קטגוריה:2017 באמריקה הדרומית
קטגוריה:2017 באמריקה הצפונית
הדיונה (סרט)

**הגבעה** (בצרפתית: **La Dune**) הוא סרט דרמה צרפתי-ישראלי משנת 2013 אשר בוים על ידי יוסי אבירם. בסרט מככבים נילס ארסטרופ וליאור אשכנזי.

## עלילה
על חופי לאנד , נמצא אדם ללא זהות או מסמכים מזהים אשר לא מדבר מילה. מפקח מיוחד אשר נמצא בחיפוש אחר נעדרים מנסה לפתור את התעלומה.

## צוות השחקנים

## שבחים

## קישורים חיצוניים

## הערות שוליים

קטגוריה:סרטי 2013
קטגוריה:סרטים צרפתיים
קטגוריה:סרטי דרמה צרפתיים
קטגוריה:סרטי להט"ב
קטגוריה:סרטי להט"ב צרפתיים
קטגוריה:סרטי דרמה ישראליים
קטגוריה:סרטי להט"ב ישראליים
קטגוריה:סרטים ישראליים משנת 2013
ברטרם ברוקהאוז

**ברטרם נוויל ברוקהאוז** (אנגלית: **Bertram Neville Brockhouse**; 15 ביולי 1918 – 13 באוקטובר 2003) היה פיזיקאי קנדי, חתן פרס נובל לפיזיקה לשנת 1994.

ברוקהאוז נולד בלת'ברידג' שבפרובינציית אלברטה בקנדה והיה בוגר אוניברסיטת קולומביה הבריטית (תואר ראשון, 1947) ואוניברסיטת טורונטו (תואר שני 1948; דוקטורט בפילוסופיה, 1950).

בשנת 1962 החל לכהן כפרופסור באוניברסיטת מקמסטר שבהמילטון באונטריו, קנדה, שם נשאר עד לפרישתו ב-1984.

בשנת 1994 הוענק לברוקהאוז פרס נובל לפיזיקה, יחד עם קליפורד שול מהמכון הטכנולוגי של מסצ'וסטס, על תרומה חלוצית לפיתוח טכניקות של פיזור נייטרונים לחקירת מצב מעובה, כאשר לברוקהאוז הוענק הפרס בדגש על פיתוח ספקטרוסקופית נייטרונים (לשול הוענק הפרס בדגש על פיתוח טכניקת עקיפה של נייטרונים).

ברוקהאוז נפטר בהמילטון ב-13 באוקטובר 2003, בגיל 85.

באוקטובר 2005, במסגרת יום השנה ה-75 להקמת אוניברסיטת מקמסטר, שם הרחוב בו נמצא קמפוס האוניברסיטה ("שדרת האוניברסיטה") שונה ל"דרך ברוקהאוז" על שמו של ברוקהאוז. גם בדיפ ריבר, אונטריו יש רחוב על שמו.

## קישורים חיצוניים

* 
* 

קטגוריה:זוכי פרס נובל לפיזיקה
קטגוריה:פיזיקאים קנדים
קטגוריה:זוכי פרס נובל קנדים
קטגוריה:חברי מסדר קנדה
קטגוריה:עמיתים זרים בחברה המלכותית
קטגוריה:חברי החברה הפיזיקאית האמריקאית
קטגוריה:בוגרי אוניברסיטת קולומביה הבריטית
קטגוריה:בעלי תואר דוקטור מאוניברסיטת טורונטו
קטגוריה:קנדים שנולדו ב-1918
קטגוריה:קנדים שנפטרו ב-2003
קירסטן נילסן

**קירסטן מישל נילסן** (באנגלית: **Kirstjen Michele Nielsen**; נולדה ב-14 במאי 1972) היא עורכת דין אמריקאית, אשר הייתה מזכירת ביטחון המולדת השישית של ארצות הברית.

כפקידה בממשלו של הנשיא דונלד טראמפ שירתה נילסן מאז ספטמבר 2017 כסגנית ראש סגל הבית הלבן תחת ג'ון קלי. קודם לכן שירתה כראש הסגל של קלי בתפקידו הקודם בראש המחלקה לביטחון המולדת של ארצות הברית.

היא סיימה תואר ראשון בעניינים בינלאומיים באוניברסיטת ג'ורג'טאון ולאחר מכן קיבלה תואר J.D. מבית הספר למשפטים של אוניברסיטת וירג'יניה בשנת 1999.

ב-12 באוקטובר 2017 פורסמה הכוונה למנות את נילסן למזכירה לביטחון המולדת, לאחר פינוי התפקיד על ידי ג'ון קלי בעת שעבר לכהן כראש סגל הבית הלבן. הסנאט אישר את המינוי ב-5 בדצמבר אותה שנה (ברוב של 62 מול 37) והיא הושבעה לתפקיד יום לאחר מכן.

ב-7 באפריל 2019 הגישה נילסן לנשיא טראמפ את התפטרותה וסיימה את תפקידה באופן מיידי.

## קישורים חיצוניים

## הערות שוליים

קטגוריה:בוגרות אוניברסיטת ג'ורג'טאון
קטגוריה:בוגרי אוניברסיטת ג'ורג'טאון
קטגוריה:חברי הקבינט של ארצות הברית בממשל דונלד טראמפ הראשון
קטגוריה:מזכירות ביטחון המולדת של ארצות הברית
קטגוריה:מזכירי ביטחון המולדת של ארצות הברית
קטגוריה:פוליטיקאיות אמריקאיות
קטגוריה:נשיאות דונלד טראמפ: אישים שפרשו או הודחו
קטגוריה:בוגרות בית הספר למשפטים באוניברסיטת וירג'יניה
קטגוריה:בוגרי בית הספר למשפטים באוניברסיטת וירג'יניה
קטגוריה:עורכות דין אמריקאיות
קטגוריה:סגל הבית הלבן
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
שווייצ'ה

**שווייצ'ה** (בפולנית: **Świecie**, בגרמנית: **Schwetz**, שווץ) היא עיר בצפון פולין, בפרובינציית קויאוויה-פומרניה. העיר ממוקמת על הגדה המערבית של נהר ויסלה, 105 ק"מ מדרום לעיר גדנסק ו-190 ק"מ דרומית מערבית לקלינינגרד.

## היסטוריה
העיר שווייצ'ה הפכה לעיר בשנת 1198 לאחר שהדוכס של פומרניה, גז'ימיסלב השני, הקים בה את כנסיית מריה.

בתחילת המאה ה-14 פרצו עימותים צבאיים בין הנסיכויות פומרניה, בוהמיה וברנדנבורג השוכנות ממערב לאזור הבלטי. הטבטונים ניצלו את ההזדמנות ובשנת 1308 השתלטו על העיר.

הצלבנים ששלטו בעיר סבלו מהצפות ומהתקפות מרובות החלו בבניית מצודת שווייצ'ה שבנייתה הושלמה בשנת 1350.

לאחר מלחמת 13 השנים (1454–1466), שהסתיימה בחתימה על הסכם טורון השני, העביר המסדר הטבטוני את השליטה על שווייצ'ה ופרוסיה המערבית לידי מלך פולין.

החל משנת 1772 הייתה העיר תחת שלטון פרוסי. תושבי העיר שחיו בגדה המזרחית של נהר ויסלה סבלו משיטפונות הרסניים, דבר שעיכב את גידול האוכלוסייה. לאחר פיתוח הגדה המערבית והפיכתה לאזור מגורים, צמחה אוכלוסיית העיר ובשנת 1849 מנתה כ-6,000 תושבים.

בשנת 1905 היו בעיר כנסייה פרוטסטנטית, שתי כנסיות קתוליות ובית כנסת.

בתאריך 25 בינואר 1920 חזרה העיר אל הרפובליקה הפולנית והיא סופחה אל מחוז חויניצה (Powiat chojnicki).

בין שתי מלחמות העולם לא היו שינויי גבולות משמעותיים.

### מלחמת העולם השנייה
בתאריך 8 באוקטובר 1939 נכבשה העיר על ידי גרמניה הנאצית וסופחה אל אזור פרוסיה המערבית.

חלק גדול מתושבי העיר נעצרו, פעילים בולטים ומתנגדי המשטר נרצחו ונקברו בקבר אחים על ידי הצבא הנאצי.

רבים מבין הנספים היו חולים פסיכיאטרים מבית החולים שהיה ממוקם בעיר, נשים וילדים. חלק ממעשי האיבה דווחו על ידי שני חיילים. עד למלחמת העולם השנייה אוכלוסיית העיר מנתה כ-10,000 תושבים.

לאחר תבוסת גרמניה הנאצית במלחמת העולם השנייה, הפכה העיר לחלק מהרפובליקה העממית הפולנית אשר נוסדה בשנת 1946.

אוכלוסיית העיר גדלה במהירות ובשנת 1961, מנתה כ-13,500 תושבים. כמו כן נבנו מקומות עבודה חדשים, בתי הזיקוק הורחבו ובשנת 1968, הוקם מפעל לייצור נייר שהעסיק כ-4,600 עובדים.

## הקהילה היהודית

## גלריית תמונות

קובץ:Swiecie Strasse.jpg|רחוב בעיר
קובץ:Zamek Swiecie 2006 03.jpg|מצודת שווייצ'ה
קובץ:Swiecie Platz.jpg|הכיכר המרכזית
קובץ:Swiecie Celuloza 27-2015.jpg|בתי הזיקוק


## קישורים חיצוניים

* 
* מידע על העיר 
* 
* 

## הערות שוליים

קטגוריה:קויאוויה-פומרניה: ערים
קטגוריה:יישובים שהוקמו במאה ה-12
יחסי ישראל–ליכטנשטיין

**יחסי ישראל ליכטנשטיין** הם היחסים הדיפלומטים בין **[[ישראל|מדינת ישראל]]** לבין **[[ליכטנשטיין|נסיכות ליכטנשטיין]]**.

יעקב קידר, שגריר ישראל בשווייץ משמש כשגריר לא-תושב בליכטנשטיין.

## היסטוריה
יחסים דיפלומטיים בין שתי המדינות נכונו לראשונה בסוף אפריל 1992, כאשר רפאל גביר, שגריר ישראל בשווייץ הגיש לנסיך ליכטנשטיין את כתב האמנתו. ליכטנשטיין הצטרפה להסכם הסחר החופשי האירופי באפריל 1992 כך שהיה לה צורך לכונן יחסים דיפלומטיים מלאים עם כמה מדינות מערביות. ליכטנשטיין החליטה לכלול את ישראל בין מדינות אלו.

לישראל אין כלל נציגות בליכטנשטיין, ולכן שגרירות ישראל בברן שבשווייץ אמונה על טיפול בענייני ליכטנשטיין. לליכנטשטיין אין נציגות דיפלומטית בישראל.

סחר החוץ בין שתי המדינות נאמד בשנת 2012 ב-29 אלף דולר אמריקני ואילו בשנת 2016 ב-173 אלף דולר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ירון זוט

**ירון זוט** (; נולד ב-6 בינואר 1991) הוא כדורגלן הולנדי המשחק בעמדת השוער בא.ז. אלקמאר מליגת העל ההולנדית.

## קריירת מועדונים

זוט שיחק באקדמיה של העיר בה נולד עד שנת 2006. את הקריירה שלו בפ.ס.וו. איינדהובן החל בגיל 15 ואט אט עשה את צעדיו לעבר הקבוצה הבוגרת כשזומן לראשונה אליה בעונת 09–2008. הוא הושאל לואלבייק למשך שנתיים וחזר בעונת 14–2013 אל איינדהובן. בעונה זו שימש זואט כבחירתו הבכירה בין הקורות של המאמן פיליפ קוקו. את עונת 15–2014 סיים זוט עם צלחת האליפות כאשר הוא משמש כשוער הראשון של הקבוצה. בנובמבר 2015 האריך את חוזהו עד לשנת 2019. זוט היה שותף בעונת 16–2015 להגעה עד לשלב רבע הגמר במסגרת מפעל ליגת האלופות כאשר קבוצתו נכנעת בפנדלים לאחר סיכום שני המשחקים לאתלטיקו מדריד. זוט רשם הופעה טובה בין הקורות באותן שני המשחקים ונבחר לנבחרת השבוע של המפעל. את אותה עונה סיים עם אליפות נוספת. בינואר 2020 הושאל זוט לאוטרכט עד לסוף העונה.

## נבחרת הולנד

זוט זומן לראשונה לנבחרת בספטמבר 2012. את הופעת הבכורה שלו במדי "האורנג'" קיים ב-10 באוקטובר 2015 כאשר נכנס כמחליפו של טים קרול הפצוע נגד נבחרת קזחסטן.

## תארים
;קבוצתיים
* אליפות הולנד (3): 2014/15, 2015/16, 2017/18
* מגן יוהאן קרויף (2): 2015, 2016

## קישורים חיצוניים

* הפרופיל של זוט באתר הרשמי של פ.ס.וו. איינדהובן

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני פ.ס.וו. איינדהובן
קטגוריה:כדורגלני ואלבייק
קטגוריה:כדורגלני אוטרכט
קטגוריה:כדורגלני ספציה
קטגוריה:כדורגלני א.ז. אלקמאר
קטגוריה:כדורגלני נבחרת הולנד
קטגוריה:הולנדים שנולדו ב-1991
טיילר סטון

**טיילר סטון** (באנגלית: **Tyler Stone**; נולד ב-8 בספטמבר 1991) הוא כדורסלן אמריקאי המשחק בעמדת הפאוור פורוורד בקבוצת שימאנה סוסאנו מהליגה היפנית. גובהו 2.03 מטר.

## קריירה
סטון נולד בממפיס, טנסי שבארצות הברית. הוא החל לשחק במיזורי מליגת המכללות שבארצות הברית. ב-12 משחקים בהם שותף בעונת 2009/10 הוא קלע 1.8 נקודות למשחק. במהלך העונה עבר לשחק באוניברסיטת סאות' איסט מיזורי סטייט' אך לא שותף במשחקיה עקב חוקי ה-NCAA.

בעונתו השנייה במכללות קלע 14.7 נקודות למשחק ולקח 7.3 ריבאונדים. בעונה הבאה הגיע ל-15.5 נקודות למשחק ו-7.8 ריבאונדים. בעונה הרביעת והאחרונה קלע 19.3 למשחק, והשיג 9.5 כדורים חוזרים.

לאחר שלא נבחר בדראפט ה-NBA לשנת 2014 עבר לבשיקטש הטורקית, אך בתחילת העונה הושאל לדניזלי באסקט מהליגה הטורקית השנייה. במהלך העונה השיג 14.5 נקודות למשחק, ו-7.6 ריבאונדים.

בעונת 2015–2016 שיחק בקבוצת אגו רת'ימנו מהליגה הראשונה ביוון.

בעונת 2016–2017 שיחק בצ'יבה ג'טס מיפן. בעונה זו קלע 17.9 נקודות למשחק והשיג 7.2 ריבאונדים בממוצע.

ב-2017 חתם בהפועל גלבוע גליל. בנובמבר 2017 עבר לשימאנה סוסאנו מג'יק היפנית.

## קישורים חיצוניים

* פרופיל שחקן באתר מנהלת ליגת העל בכדורסל.

## הערות שוליים

קטגוריה:אמריקאים ילידי טנסי
קטגוריה:ממפיס: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני הפועל גלבוע גליל
קטגוריה:אמריקאים שנולדו ב-1991
קטגוריה:ממפיס: כדורסלנים
יחסי דנמרק–שווייץ

**יחסי דנמרק–שווייץ** הם היחסים הדו-צדדיים הרשמיים, הפוליטיים, השיתופיים והמדיניים שבין **[[דנמרק|ממלכת דנמרק]]** לבין **[[שווייץ|הקונפדרציה השווייצרית]]**. לדנמרק ישנה שגרירות בברן, ולשווייץ קיימת שגרירות בקופנהגן, אבל רק מציעה שירותים קונסולריים מהמרכז הקונסולרי האזורי הנורדי בסטוקהולם. יחסים דיפלומטיים בין דנמרק ושווייץ הוקמו ב-1945.

## היסטוריה
ברית ידידות ומסחר כוננה בין דנמרק ושווייץ ונחתמה ב-10 בפברואר 1875. ההסכם הראשון בין דנמרק ושווייץ נחתם ב-10 בדצמבר 1827. הסכם אחר היה בנושא גיוס חובה, שנחתם ב-10 בפברואר 1875. לפני 1945, שווייץ יוצגה בדנמרק, דרך קונסוליה בשוודיה, ובקונסוליה כללית בקופנהגן. כאשר כוננו קשרים דיפלומטיים בשנת 1945, נפתחה צירות שווייצרית בדנמרק, ולאחר מכן שגרירות. ב-22 ביוני 1950, חתמו המדינות על הסכם שירותי אוויר. ב-21 במאי 1954 אמנת ביטוח סוציאלי נחתמה. הסכם בנושא תחבורה וכבישים נחתם ב-1989. שווייץ חתמה גם על הסכם עם איי פארו.

## יחסים כלכליים
הסחר בין דנמרק ושווייץ נחשב למפותח. היצוא הדני לשווייץ הסתכם ב-4.6 מיליארד כתר דני, בעוד היצוא השווייצרי לדנמרק הסתכם בכ-5 מיליארד.

## ביקורים מדרג גבוה
בספטמבר 2002 נשיא שווייץ קספר פיליגר ביקר את אנדרס פוג ראסמוסן, ראש ממשלת דנמרק. לאחר הפגישה, אמר פוג ראסמוסן, "היה לי דיון טוב ומועיל עם הנשיא השווייצרי". במרץ 2008, שר החוץ הדני פר סטיג מואלר ביקר בשווייץ במטרה להיפגש עם חברת המועצה הפדרלית מישלין קלמי-רה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רם אליאס-פור

**רם אליאס-פור** (נולד ב-14 באוגוסט 1993) הוא כדורסלן ישראלי-הולנדי המשחק בעמדת הסנטר. שיחק לאחרונה בהפועל באר שבע מליגת העל בכדורסל.

## קריירה
אליאס-פור נולד לאב ישראלי ואם הולנדית וגדל בעיר רוטרדאם. כנער שיחק בקבוצה "רוטרדאם צ'אלנג'רס". בגיל 14 עלה עם משפחתו לישראל והצטרף למחלקת הנוער של הפועל ירושלים.

בעונת 2009/10 צורף לקבוצה הבוגרת של ירושלים והיה חבר בסגל במשך שתי עונות. בעונת 2011/12 עבר לזבולה לאנדשטד מהולנד בה שיחק עונה אחת. כעבור שנה חזר לירושלים אך שותף למשך 6 דקות בלבד. בעקבות זאת עבר במהלך העונה להפועל חולון אך סבל מפציעה וסיים את העונה לפני תומה. בעונתו השנייה בחולון שיחק 8.7 דקות למשחק.

בעונת 2014/15 שיחק במכבי אשדוד בה שותף 10.9 דקות למשחק. בעונה שאחריה שיחק בהפועל אילת, וב-2016 חתם באשדוד אך עבר להפועל תל אביב בחודש דצמבר.

בעונת 2017/18 שב אליאס-פור לקבוצת נעוריו הפועל ירושלים.

ב-24 ביולי 2018, חתם אליאס-פור אצל העולה החדשה לליגת העל באותה שנה, הפועל באר שבע על חוזה לעונה אחת.

## בנבחרת הלאומית
אליאס-פור היה חבר בנבחרת הנוער של ישראל. בגיל 18 הועלה לשחק במקביל גם בנבחרת העתודה בשל מצוקת גבוהים של הנבחרת.

## קישורים חיצוניים

* פרופיל השחקן, באתר מנהלת ליגת העל
* כדורסלן העתיד של ירושלים, באתר "ירושלים.נט"

## הערות שוליים

קטגוריה:כדורסלנים ישראלים
קטגוריה:כדורסלנים הולנדים
קטגוריה:כדורסלני הפועל ירושלים
קטגוריה:כדורסלני הפועל חולון
קטגוריה:כדורסלני מכבי אשדוד
קטגוריה:כדורסלני הפועל אילת
קטגוריה:כדורסלני הפועל תל אביב
קטגוריה:כדורסלני הפועל באר שבע
קטגוריה:ישראלים ילידי הולנד
קטגוריה:בוגרי התיכון ע"ש זיו ומרקס
קטגוריה:רוטרדם: ספורטאים
קטגוריה:ישראלים שנולדו ב-1993
קטגוריה:כדורסלנים ישראלים בהולנד
קטגוריה:עולים בשנות ה-2010
יחסי סמואה–קנדה

**יחסי סמואה–קנדה** הם היחסים הדיפלומטיים הרשמיים שבין **[[סמואה|מדינת סמואה העצמאית]]** לבין **[[קנדה]]**.

## ייצוג
* קנדה אינה מיוצגת בסמואה בדרג השגרירות, אלא באמצעות הנציבות הגבוהה שהיא מחזיקה בוולינגטון, ניו זילנד.
* סמואה אינה מיוצגת בקנדה בדרג השגרירות, אלא באמצעות הנציבות הגבוהה שקנדה מחזיקה בניו יורק, ארצות הברית.

## סקירה כללית
על פי משרד החוץ הקנדי, "קנדה נהנית מקשרים בילטרליים לבביים עם סמואה". שותפות של קנדה וסמואה בארגונים בינלאומיים מולטילטרליים ומגוון שיתופי פעולה עקב כך, הופכות את היחסים לידידותיים אף יותר. קנדה וסמואה חולקות אינטרסים ביחס לנושא הדיג, והן צדדים לאמנת הדיג של האו"ם. קנדה היא גם שותפה ברב שיח של איי האוקיינוס השקט, מועדון אליו סמואה שייכת. משלחת קנדית לוועידת SIDS של האו"ם בספטמבר 2014 הובלה על ידי מזכיר הפרלמנט דוד אנדרסון.

קנדה גם מסייעת לפיתוח סמואה, היא תומכת בפרויקטים באמצעות הקהילה הקנדית הקטנה התושבת בסמואה וקרן קנדה ליוזמות מקומיות באיי האוקיינוס השקט (CFLI), המנוהלת בנציבות העליונה של קנדה בוולינגטון, ניו זילנד. הפרויקטים האחרונים של CFLI בסמואה כוללים הפקת סרט חינוכי בנושא אלימות במשפחה ויצירת מחלקה לטיפול בילדים עם בעיות דיבור, תקשורת, ושפה.

קשרי המסחר של קנדה עם סמואה מנוהלים על ידי השירות הממונה על הסחר בניו זילנד. החקלאות והתיירות הם הפעילות הכלכלית העיקרית.

## קישורים חיצוניים
* Canada-Samoa Relations, הנציבות הגבוהה הקנדית בניו זילנד.

## הערות שוליים

קטגוריה:ערכים ללא קטגוריות פיזיות - יחסי חוץ
נבחרת גביע בילי ג'ין קינג של אוסטרליה

**נבחרת גביע בילי ג'ין קינג של אוסטרליה** היא נבחרת הטניס של אוסטרליה המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1963, כאשר התחרות הוקמה. הנבחרת כלולה בארבע נבחרות שהשתתפו בכל העונות של הגביע היווסדה. היא הייתה בין הנבחרות החזקות בשנות ה-60 וה-70 של המאה ה-20, כאשר זכתה בגביע מספר פעמים.

נכון לשנת 2025 שיחקה אוסטרליה מאז תחילת השתתפותה בגביע בילי ג'ין קינג/גביע הפדרציה 196 משחקים בינלאומיים, בהם ניצחה 138 פעמים.

## הישגי הנבחרת

## קישורים חיצוניים
* נבחרת טניס הנשים של אוסטרליה - דף הנבחרת מאתר גביע בילי ג'ין קינג

## הערות שוליים

אוסטרליה
קטגוריה:אוסטרליה: טניס
קטגוריה:נבחרות אוסטרליה
הבית המצויר בשלומי

ממוזער|שמאל|225px|בית עפיה: '''הבית המצויר''' בשלומי
ממוזער|שלט הכוונה אל הבית המצויר
**הבית המצויר**, מכונה גם "**בית עפיה**", שבתחומי המועצה המקומית **[[שלומי]]** היה ביתה של **עפיה זכריה** (או בשמה העברי: **עפרה זכריה**), שעלתה מתימן והפכה אותו ליצירת אמנות ייחודית,. לאחר פטירתה בשנת 2002 הפך לאתר תיירות הנמצא בתהליכי שימור.

## ביוגרפיה
עפייה נולדה בתחילת המאה ה-20, בעיר לאודר בדרום תימן. הוריה השיאו אותה בגיל 10 כדי שלא תיחטף לנישואין על ידי מוסלמים בתימן. בשנת 1950, עלתה לישראל עם בעלה, שהיה צורף ועם ששת ילדיה והופנתה למעברה בשלומי. כעבור חודשים ספורים עברה המשפחה לבית קבע באחד מהמבנים הנטושים של הכפר הערבי בסה. היה זה בית גדול מידות עם בוסתן סביבו. בשנת 1980 נאלצה לעזוב את ביתה ולהעתיק מגוריה אל דירת עמידר, ברחוב נתן אלבז בעיירה שלומי.

### הבית
בהיותה בת כ-80, והיא אלמנה לאחר פטירת בעלה, הרגישה עפיה בדידות וריקנות אותן הפיגה בעזרת תחביב הציור והעיטור על הקירות.

מעבר מגוריה אל דירה קטנה וצפופה פתח בפניה פרק חדש. היא חזרה לצייר כפי שציירה בתימן בהיותה נערה צעירה. בבדידותה היא החלה לצייר על קירות ביתה מבלי שאף אחד הבחין בכך.

זכריה כיסתה את כל קירות הבית בציוריה. אחרי שציירה על כל הקירות החלה לצייר על התקרה. כדי להגיע לתקרה היא טיפסה על השולחן עליו הניחה כיסא. קטע מהתקרה לא נצבע - עדות לתאונה שקרתה לה. היא נפלה ונחבלה קשות והפסיקה לצייר על התקרה, והחלה לצייר על בובות. על הבובות אותן רכשה בשוק בעכו היא ציירה ויצקה את דמותה־שלה – מוטיבים נשיים תימניים מסורתיים, עיניים מאופרות בשחור, ושיער קלוע לשתי צמות. עפיה נחשבת לאמנית ישראלית מזרחית.

אחרי פטירתה בשלומי בשנת 2002 מועצת שלומי לקחה את הבית תחת חסותה והוא הפך לאתר תיירות הפתוח למבקרים.

בשנת 2021 היצירות הוחזרו לנכדיה כשהנם היורשים החוקיים והבלעדיים של הבית. יהדות תימן רכשה את הבית לאחר שיצא למכרז מעמידר.

## קישורים חיצוניים

* תמונות מבית עפיה – הבית המצויר, באתר המועצה המקומית שלומי
* 
*  

## הערות שוליים

קטגוריה:מחוז הצפון: מבנים לשימור
קטגוריה:ציור ישראלי
קטגוריה:שלומי
קטגוריה:יהדות תימן בארץ ישראל
קטגוריה:ציורי קיר
פשעים שבלב

**פשעים שבלב** (באנגלית: **Crimes of the Heart**) הוא סרט קולנוע אמריקאי מסוגת קומדיה שחורה משנת 1986 בבימוי של ברוס ברספורד (הנהג של מיס דייזי) עם דיאן קיטון, סיסי ספייסק וג'סיקה לאנג בתפקידים הראשיים.

התסריט נכתב על ידי בת' הנלי, והוא מבוסס על מחזה שלה בשם זה משנת 1981 שזכה בפרס פוליצר לדרמה.

סיסי ספייסק זכתה בפרס גלובוס הזהב לשחקנית הטובה ביותר - סרט קומדיה או מוזיקלי והייתה מועמדת לפרס אוסקר לשחקנית הטובה ביותר. טס הרפר הייתה מועמדת לפרס אוסקר לשחקנית המשנה הטובה ביותר.

הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.

העלילה מתארת מפגש של שלוש אחיות בבית המשפחה כשכל אחת מהן מתוודה על "פשעים שבלב" שביצעה.

## תקציר העלילה
שלוש האחיות מאגארת' נפגשות לאחר שנים בבית המשפחה בעיירה היזלהרסט במיסיסיפי. אביהן נטש את המשפחה ואמם, שגדלה אותן כאם יחידנית בעזרת הסבא, סבלה מדיכאון ותלתה את עצמה עם חתול המשפחה. הבנות גודלו מאז על ידי הסבא.

לני (דיאן קיטון) היא, לדעתה, בחורה מופנמת וביישנית ביחסיה עם גברים, וזאת על רקע אי־ספיקת השחלות שממנה היא סובלת.

רבקה "בייב" (סיסי ספייסק) היא אשת סנטור, שירתה בו לאחר שהתעלל בה פיזית ונפשית. היא הוכנסה למעצר ושוחררה בערבות על ידי אחיותיה. מסתבר שהיא ניהלה מערכת יחסים עם נער שחור, ולאחר שבעלה תפס אותם ביחד, היא החליטה להרוג אותו.

מג (ג'סיקה לאנג) היא זמרת ושחקנית מתוסכלת בהוליווד. היא הייתה בת זוגו של דוק. פורטר (סם שפרד), אך עזבה אותו לאחר שנפגע בהוריקן ונשאר צולע. כעת הוא כבר נשוי ומשכנע את מג להיפגש איתו, אבל לאחר מפגש מרגש הם נפרדים ללא המשך.

בת דודתן "צ'יק" (טס הרפר) גרה בשכנות לבית המשפחה. היא רכלנית שלא מהססת להביע את דעתה על בנות מאגארת' עד שהיא מגורשת בחבטות מטאטא על ידי מג.

במשך שהותן בבית המשפחה, בזמן שהסבא שגידל אותן נמצא בבית החולים, הן חושפות זו בפני זו את התסכולים שלהן והטעויות שעשו בחייהן על רקע בית משפחה מופרע ולא מתפקד.

לבסוף הן מתפייסות וחוגגות ביחד את יום הולדתה של לני.

## קישורים חיצוניים

*קדימון לסרט פשעים שבלב, באתר יוטיוב

קטגוריה:סרטי 1986
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי קומדיה שחורה אמריקאיים
נבחרת גביע בילי ג'ין קינג של הולנד

**נבחרת גביע בילי ג'ין קינג של הולנד** היא נבחרת הטניס של הולנד המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1963, כאשר התחרות הוקמה. היא פעמיים זכתה במקום השני.

נכון לשנת 2017 שיחקה בריטניה מאז תחילת השתתפותה בגביע בילי ג'ין קינג / גביע הפדרציה 167 משחקים בינלאומיים, בהם ניצחה 107 מפגשים.

## סגל נוכחי
נכון לשנת 2017:
* קיקי ברטנס
* סינדי ברגר
* רצ'ל הוגנקאמף
* לסלי קרקהוב
* מיכאלה קרייצ'יק
* ארנחה רוס
* קפטן: פול הארהאוס

## תוצאות בגביע הפדרציה

## קישורים חיצוניים

* נבחרת טניס הנשים של הולנד - דף הנבחרת מאתר גביע הפדרציה

## הערות שוליים

הולנד
טניס
קטגוריה:הולנד: טניס
פינטי ויליאמס

**טרה קרסידה פרנסס "פינטי" ויליאמס** (באנגלית: **Tara Cressida Frances "Finty" Williams**; נולדה ב-24 בספטמבר 1972) היא שחקנית אנגלייה. פינטי היא בתם של השחקנים ג'ודי דנץ' ומייקל ויליאמס.

## ביוגרפיה
ויליאמס נולדה בלונדון. היא למדה משחק ב-Central School of Speech and Drama וסיימה בשנת 1994. ויליאמס הופיעה בסרטים בריטיים אחדים, כמעט תמיד לצדה של אמה. תמונתה מופיעה בתחילת פרקי הסדרה "בחלוף השנים" בדמות ג'ין הצעירה.

ויליאמס השתתפה בסדרת הטלוויזיה "Born and Bred". היא מדבבת את אנג'לינה בסדרה המצוירת לילדים "אנג'לינה בלרינה". עוד שיחקה בתיאטרון במחזות כגון "Party Piece" יחד עם ריצ'רד האריס. היא קריינית של ספרי שמע בהם "I've Got Your Number" מאת סופי קינסלה.

### חיים אישיים
ב-6 ביוני 1997 ילדה ויליאמס את בנה סם. אמה ג'ודי דנץ' אמרה שבתה סיפרה לה על ההיריון רק ימים אחדים לפני הלידה.

## פילמוגרפיה
### קולנוע

### טלוויזיה

## רדיו
* דוקטור הו - Doctor Who: Demon Quest - The Demon Of Paris - בתפקיד לה שרלוט

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1972
קטגוריה:בריטים שנולדו ב-1972
אליפות העולם בשחמט 1948

שמאל|ממוזער|200px|משתתפי האליפות
**אליפות העולם בשחמט 1948** התקיימה בין 2 במרץ ל-18 במאי 1948 והסתיימה בניצחונו של מיכאל בוטביניק.

## רקע
בשנת 1946 נפטר אלוף העולם בשחמט אלכסנדר אלכין. לאחר סדרת דיונים, פיד"ה החליט שתואר אלוף העולם יוענק למנצח התחרות בה ישתתפו 6 שחמטאים החזקים של התקופה. לתחרות הוזמנו מיכאל בוטביניק, וסילי סמיסלוב ופאול קרס (כולם מברית המועצות), שמואל רשבסקי וראובן פיין מארצות הברית ומקס אויבה מהולנד.

בסופו של דבר, ראובן פיין לא היה מעוניין בהשתתפות בתחרות. בעקבות כך, סוכם ש-5 שחמטאים יקיימו תחרות בת 20 סיבובים, בשיטת ליגה, לפיה כל אחד מהמתמודדים ישחק מול שאר השחמטאים חמש פעמים. הסיבובים הראשונים התקיימו בהאג, שבהולנד ובהמשך האליפות עברה למוסקבה, שברוסיה.

ממוזער|סרטון מאליפות העולם בשחמט 1948
## טבלת האליפות

## קישורים חיצוניים

* משחקי האליפות, באתר צ'סגיימס 

1948
קטגוריה:מוסקבה: תחרויות שחמט
קטגוריה:תחרויות שחמט ב-1948
קטגוריה:תחרויות שחמט בהולנד
קטגוריה:האג: ספורט
נבחרת גביע בילי ג'ין קינג של גרמניה

**נבחרת גביע בילי ג'ין קינג של גרמניה** היא נבחרת הטניס של גרמניה המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1963, כאשר התחרות הוקמה. עד לאיחוד גרמניה הייתה הנבחרת היצוגית של גרמניה המערבית. היא פעמיים זכתה במקום השני.

נכון לשנת 2025 שיחקה גרמניה מאז תחילת השתתפותה בגביע בילי ג'ין קינג/גביע הפדרציה 162 משחקים בינלאומיים, בהם ניצחה 99 פעמים.

## תוצאות בגביע הפדרציה/גביע בילי ג'ין קינג

## קישורים חיצוניים

* נבחרת טניס הנשים של גרמניה - דף הנבחרת מאתר גביע בילי ג'ין קינג

## הערות שוליים

גרמניה
טניס
טניס
ויצו גן ונוף

**ויצו גן ונוף** הוא כפר נוער בפתח תקווה, המשלב בית ספר תיכון עיוני שש שנתי (כיתות ז' עד י"ב) ובו כ-460 תלמידים, ופנימייה שבה מתגוררים כ-150 חניכים.

## היסטוריה
המוסד הוקם בשנת 1922, על שטח בגודל 63 דונם שנרכש על ידי הקרן הקיימת, כמשק פועלות - חוה חקלאית להכשרת עולות חלוצות. התחנכו בו רק נשים, שעבדו בענפי המשק החקלאי השונים. רבקה ברייזמן ניהלה את המוסד בשנים 1924–1968.

אחרי מלחמת העולם השנייה החל הכפר לקלוט ניצולי שואה יתומים, וביניהם גם בנים.

בתחילת שנות ה-50 של המאה ה-20 הוחלט להסב את המקום לבית ספר חקלאי לגננות ושתלנות, ראשון מסוגו בישראל, וארגון ויצו קיבל את האחריות על המוסד.

בשנת 1974 נוספה תוכנית לימודים לטכנאות נוף, ובהתאם לכך שם המוסד שונה ל**בית הספר לגננות ולטכנאות נוף**.

בשנת 1982 הוענק לצוות בית הספר פרס החינוך על שם שמואל ברגסון, מטעם המחלקה לעליית ילדים ונוער של הסוכנות היהודית.

בשנת 2006 קיבל המוסד את שמו הנוכחי, **ויצו גן ונוף**.

ב-2015 נפתחה בבית הספר, בשיתוף עם האוניברסיטה העברית בירושלים, מגמה ראשונה מסוגה בישראל ללימודי וטרינריה.

בשנת 2019 זכה בית הספר בפרס החינוך המחוזי ואף לאחד מבין עשרת בתי הספר המצטיינים ארצית.

כיום, פועלות בכפר 5 מגמות לימוד לבגרות: רפואה וטרינרית, גידול וטיפוח כלבים, תקשורת/קולנוע, תיאטרון וניהול עסקי בשילוב מנהל וכלכלה.

## קישורים חיצוניים
* 
* כפר הנוער ויצו גן ונוף, באתר האינטרנט של ויצו
* 
* 

## הערות שוליים

2017 10
קטגוריה:כפרי נוער
קטגוריה:פתח תקווה: בתי ספר
קטגוריה:תיכונים חקלאיים
די ג'יי שארפ

**דריק "ג'וניור" (די ג'יי) לאנוריס נתנאל שארפ** (נולד ב-19 בדצמבר 1996) הוא כדורסלן ישראלי-אמריקאי המשחק בעמדת הקלע במ.ס. צפת.

## קריירה
נולד וגדל בהרצליה. די ג'יי שארפ הוא בנם של כדורסלן העבר האפרו-אמריקאי דריק שארפ ומרים לוי.

בגיל 16, ירד מהארץ אל אביו לארצות הברית שם למד גם בתיכון אמריקאי בפלורידה. בגיל 19 הוא חזר לארץ לנסות את מזלו בכדורסל הישראלי ובקרב קבוצות מקומיות.

עונת 2015/16 חזר לישראל והצטרף לעירוני רמת גן מהליגה הלאומית. במשך אותה שנה הוא זכה לדקות בודדות בלבד שלא הותירו חותם כלשהו.

ב-2016 חתם על חוזה לארבע שנים בבני הרצליה. בעונת 2017/18 שיחק בבני הרצליה מליגת העל ובהפועל כפר סבא מהליגה הלאומית במסגרת הכרטיס הכפול. בעונת 2018/19 שיחק בהפועל גליל עליון תחת המאמן אבישי גורדון.

שארפ השתתף באליפות אירופה עד גיל 20 לשנת 2016 שנערכה בהלסינקי בירת פינלנד, בה סיימה נבחרת העתודה של ישראל למקום ה-12.

ב-2020 חתם בהפועל באר שבע עד לסיום העונה. ב-2 באוגוסט 2021 חתם באליצור "איתו" אשקלון.

ב-10 ביולי 2022 חתם במכבי חיפה מהליגה הלאומית.

ב-21 ביולי 2024 נכנס כדייר לבית "האח הגדול" ברשת 13, במסגרת סבב הכניסה השני בעונתה ה-14 של תוכנית המציאות. שארפ הודח ביום ה-105 ובכך נהיה לדייר ה-22 שעזב את הבית.

ב-20 בינואר 2025 חתם במ.ס. צפת מהליגה הלאומית.

## קישורים חיצוניים

* פרופיל שחקן באתר מנהלת ליגת העל בכדורסל
* 
* 
* 
* 

## הערות שוליים

קטגוריה:כדורסלנים ישראלים
קטגוריה:כדורסלני מכבי חיפה
קטגוריה:כדורסלני מכבי עירוני רמת גן
קטגוריה:כדורסלני בני הרצליה
קטגוריה:כדורסלני הפועל כפר סבא
קטגוריה:כדורסלני הפועל גליל עליון
קטגוריה:כדורסלני אליצור "איתו" אשקלון
קטגוריה:כדורסלני הפועל באר שבע
קטגוריה:מתחרי האח הגדול (ישראל)
קטגוריה:ישראלים שנולדו ב-1996
חדשות הבוקר

**חדשות הבוקר עם ניב רסקין** (או בקיצור: "**חדשות הבוקר**") היא תוכנית הבוקר של ערוץ קשת 12 שמשודרת החל מ-22 באוקטובר 2017.

את התוכנית מגיש ניב רסקין, אשר לעיתים מוחלף על ידי נסלי ברדה ויואב לימור לסירוגין.

## רקע ליצירת התוכנית
יואב לימור, מגיש "הבוקר של קשת", ביקש אחרי חמש שנים בתפקיד לסיים את תפקידו כמגיש תוכנית הבוקר היומית, אך המשיך יחד עם גלית גוטמן לשדר את התוכנית "הבוקר של קשת" בימי שישי.

ב-19 ביולי 2017 הודיעה הזכיינית "קשת" כי ניב רסקין יגיש את תוכנית הבוקר, בשם "חדשות הבוקר", בערוץ קשת 12 החל מ-1 בנובמבר 2017. עוד נודע שרסקין יגיש מ-07:00 עד 08:30 ומיד אחריו יגישו פאולה וליאון את תוכנית הבוקר "פאולה וליאון" עד השעה 10:00.

## עליית התוכנית
ב-22 באוקטובר 2017 (שבוע לפני פיצול ערוץ 2), הגיש ניב רסקין את התוכנית הראשונה של "חדשות הבוקר" במקום "הבוקר של קשת".

לפניו שודרה תוכנית הבוקר "כותרות הבוקר עם מרב ומרב" בהנחיית מרב בטיטו ומרב מילר, לעיתים מ-6:00 עד 7:00 ומ-6:00 עד 6:45. בעקבות נתוני רייטינג נמוכים והפסדים של "חדשות הבוקר" לתוכנית הבוקר של רשת 13 ול"אורלי וגיא" של ערוץ עשר, בהשפעת הרייטינג הנמוך של "כותרות הבוקר", הוחלט ב"קשת" להוריד את "כותרות הבוקר" מהאוויר.

מ-1 בנובמבר עד 5 בנובמבר 2017 שודרה התוכנית מ-07:00 עד 08:30 בקשת 12, אך הוחלט להאריך את התוכנית ברבע שעה, ומ-6 בנובמבר עד ה-7 בדצמבר התוכנית שודרה מ-06:45 עד 08:30. בעקבות ירידת "כותרות הבוקר" מהאוויר, מ-10 בדצמבר משודרת התוכנית מ-6:15 עד 8:30. בינואר 2018 התארכה התוכנית בחצי שעה עד השעה 9:00.

בעקבות התפרצות נגיף הקורונה בישראל ב-2020, הוחלט ב"קשת" להאריך את התוכנית עד השעה 10:00, כשלאחריה "פאולה וליאון" ישדרו מ-10:00 עד 12:00.
מסגרת|סמל התוכנית הקודם
מ-22 ביולי 2021 משודרת התוכנית מ-6:10 עד 9:30, רצועת הבוקר החדשה "מוקדם על הבוקר". בנוסף לכך נוספו פינות חדשות בתוכנית: "מישהו לקום איתו" (בוטלה) | "3 דברים שצריך לדעת על" (הייתה בעבר 4 דברים שכדאי לדעת על) | "הכותרות הכי נצפות של N12" | "מרואיין בהפתעה" | בעבר התחילה ב-6:20. 

ב-2 ביוני 2022 שודרה התוכנית האחרונה מהאולפן הישן של קשת, שבו שודרה חדשות הבוקר (אולפן 2 באולפני הרצליה) לאחר 4 שנים ושמונה חודשים. בזמן שהאולפן עבר שיפוץ התוכניות של קשת צולמו באולפנו של גיא פינס (אולפן 7 באולפני הרצליה), בנוסף לתוכניות שצולמו שם. ומ-28 ביוני 2022 יחזרו לשדר מהאולפן את התוכנית לאחר שהאולפן עבר שיפוץ.

חברי הפאנל הקבועים בתוכנית הם: ברק סרי, איילת פריש, צביקה חיימוביץ, איילת נחמיאס ורבין, איתן דנגוט, ריטה גולדשטיין, לינוי בר גפן, אבי בניהו, יריב יוגב, מנחם הורוביץ, מנחם קלמנזון, אלי אוחנה, ארנון אפק, דווידי בן ציון, דורון קדוש, שחר גליק, ביני אשכנזי, רויטל סוויד, מיתר מצליח קסנטיני, אדיר מור, יעל בר זוהר, אורנה ברביבאי, דוד צור, עדי כרמי, דנה זרמון, דני פרינלנדר, לירון זייד.
## פרסים ומועמדויות

## ראו גם
*שישי בבוקר (קשת 12)

## הערות שוליים

קטגוריה:קשת: תוכניות וסדרות
קטגוריה:תוכניות שצולמו באולפני הרצליה
קטגוריה:תוכניות בוקר ישראליות
Suricata

**Suricata** (בעברית: **סוריקטה**) היא מערכת למניעת חדירות (**Intrusion Prevention System** בקיצור: **IPS**) המנתחת תעבורה בזמן אמת ומדווחת על פעולות חשודות. המערכת מבוססת קוד פתוח, נכתבה בשפת C, פותחה על ידי חברת OISF ושוחררה ביולי 2010. 

המערכת מנטרת שינויים ברשת הארגונית בזמן אמת, מלקטת מידע ומציגה אותו למנהל המערכת. כמו כן, בעלת יכולת לניתוח קובצי Pcap בפורמטים שונים ובצורה לא מקוונת.

## מאפיינים
סוריקטה יכולה לזהות חדירות ואיומים פוטנציאלים בזכות מאפיינים ייחודיים:

## ראו גם
* רחרחן
* Wireshark
* מערכת למניעת חדירות

## קישורים חיצוניים
* 
* עמוד התוכנה באתר Github 
* מדריך למשתמש  

קטגוריה:מערכות לגילוי חדירות
קטגוריה:תוכנה חופשית
אלינה סביטולינה

**אלינה סביטולינה** (באוקראינית: **Еліна Михайлівна Світоліна**; נולדה ב-12 בספטמבר 1994) היא טניסאית יהודייה-אוקראינית מקצוענית. בשיאה (11 בספטמבר 2017) דורגה במקום שלישי בעולם בדירוג ה-WTA. זוכת מדליית ארד במשחקים האולימפיים (טוקיו 2020).

## ביוגרפיה
סביטולינה נולדה באודסה שבאוקראינה, בת להורים יהודים, מיכאילו ואולינה.

ב-2008 החלה להתחרות בסבב הפדרציה הבינלאומית לטניס. ב-2010 ניצחה באליפות צרפת הפתוחה לנערות, הפסידה בכמר הזוגות באליפות וימבלדון לנערות והעפילה לראשונה לגמר טורניר ITF בחרקוב. ב-2011 ניצחה בטורניר באיסטנבול, ניצחה בטורניר לאגוס והעפילה לגמר טורניר טיומן. ב-2012 הפסידה בגמר אליפות וימבלדון לנערות והעפילה לראשונה להגרלה הראשית בטורניר גראנד סלאם, באליפות ארצות הברית הפתוחה בטניס. באותה שנה ניצחה בטורניר הראשון שלה מסבב WTA 125K ("צ'אלנג'ר") שניצחה בטורניר בפונה שבהודו, כמו כן ניצחה בטורנירי ITF בלה מרסה שבתוניסיה ובתלאווי בגאורגיה.

ב-2013 ניצחה בטורניר באקו מסבב ה-WTA לאחר שגברה בגמר על שחר פאר, ובשני טורניר ITF – באילת (כולל זכייה בטורניר הזוגות) ובדונצק. בטורנירי הגראנד סלאם העפילה לסיבוב השני באליפות אוסטרליה הפתוחה ובאליפות ארצות הברית הפתוחה. במהלך השנה נכנסה לראשונה לדירוג 100 הטניסאיות הטובות בעולם וסיימה את השנה במקום ה-40.

ב-2014 הגנה על תוארה בטורניר באקו, העפילה לסיבוב השלישי באליפות אוסטרליה הפתוחה ולסיבוב השני באליפות צרפת הפתוחה. בטורניר מיאמי מאסטרס הודחה בסיבוב הרביעי, בסינסינטי מאסטרס, ובטורניר ווהאן הפסידה בחצי הגמר. ב-2015 ניצחה בטורניר מרקש, העפילה לסיבוב השלישי באליפות אוסטרליה הפתוחה ובאליפות ארצות הפתוחה והודחה ברבע גמר אליפות צרפת הפתוחה על ידי אנה איבנוביץ'. היא הגיעה חמש פעמים עד חצי גמר טורנירי WTA, בסינסינטי, בריזביין, בוגוטה, סטנפורד, ובטורניר סוף העונה בסין. את השנה סיימה במקום ה-19 בעולם.

ב-2016 ניצחה בטורניר קואלה לומפור, הפסידה בגמר טורניר ניו הייבן לאגניישקה רדוונסקה ובגמר טורניר ג'וחאי לפטרה קביטובה. ארבע פעמים הגיעה לשלב חצי הגמר בטורניר דובאי, אליפות טוראי פאן פסיפיק הפתוחה, טורניר בייג'ינג ובטורניר מוסקבה. בגראנד סלאם העפילה לסיבוב הרביעי באליפות צרפת הפתוחה ולסיבוב השלישי באליפות ארצות הברית. באולימפיאדת ריו דה ז'ניירו הדיחה בסיבוב השלישי את האלופה והמדורגת ראשונה סרינה ויליאמס אך הפסידה ברבע הגמר לפטרה קביטובה.

ב-2017 ניצחה בשלושה טורניר פרמייר 5 של סבב ה-WTA, בטורניר דובאי, אליפות איטליה הפתוחה ואליפות קנדה הפתוחה. באליפות סין הפתוחה הפסידה ברבע הגמר. באליפות צרפת הפתוחה הגיעה לרבע הגמר לסיבוב הרביעי, גם אליפות וימבלדון ובאליפות ארצות הברית ולסיבוב השלישי באוסטרליה. בספטמבר 2017 דורגה במקום השלישי בעולם, דירוג השיא שלה.

בפברואר 2018 ניצחה והגנה על תוארה באליפות דובאי, במאי 2018 ניצחה ברומא באליפות איטליה הפתוחה. באוקטובר 2018 ניצחה באליפות סבב ה-WTA. באולימפיאדת טוקיו (2020) ניצחה במדליית ארד.

סביטולינה חברה בנבחרת גביע הפדרציה של אוקראינה משנת 2012.

היא נשואה לטניסאי הצרפתי גאל מונפיס והם הורים לבת אחת.
## קישורים חיצוניים

* 
* 
* 

## הערות שוליים

קטגוריה:טניסאיות אוקראיניות
קטגוריה:טניסאיות יהודיות
קטגוריה:טניסאיות באולימפיאדת ריו דה ז'ניירו (2016)
קטגוריה:טניסאיות באולימפיאדת טוקיו (2020)
קטגוריה:זוכות מדליית ארד אולימפית: טניס
קטגוריה:נושאי דגל אוקראינה באולימפיאדה
קטגוריה:משתתפי אולימפיאדת פריז (2024)
קטגוריה:אוקראיניות שנולדו ב-1994
רמון באר

**רמון אוקטאב ז'וזף באר** (בצרפתית: **Raymond Octave Joseph Barre**, בעברית נקרא גם **ריימון באר**; 12 באפריל 1924 – 25 באוגוסט 2007) היה פוליטיקאי וכלכלן צרפתי, אשר כיהן כראש ממשלת צרפת תחת הנשיא ואלרי ז'יסקר ד'אסטן בשנים 1976–1981. בנוסף על תפקיד זה, כיהן גם כשר הכלכלה של צרפת (1976-1978) וכראש עיריית ליון (1995-2001).

נולד בשנת 1924 בסן-דני, בירת ראוניון, כשהייתה מושבה צרפתית שהפכה בשנת 1946 למחוז שמעבר לים. למד כלכלה במכון למדע המדינה פריז והפך לפרופסור. בשנת 1959 החל לעבוד במשרד התעשייה והמסחר. בשנת 1967 מונה באר על ידי הנשיא שארל דה גול לסגן נשיא הנציבות האירופית לענייני כספים וכלכלה, ושהה בבריסל עד ינואר 1973. בשנת 1976 החל לכהן כשר המסחר, וכשבעה חודשים לאחר מכן נבחר על ידי הנשיא ואלרי ז'יסקר ד'אסטן לתפקיד ראש הממשלה. בשנת 1978 עזב באר את משרד הכלכלה והסחר, אך נשאר כראש ממשלה עד שנת 1981. באר התמודד עם משבר כלכלי, ודגל במדיניות של צמצום ההוצאות הממשלתיות, מדיניות שגרמה לסכסוכים בינו לבין האיגודים המקצועיים.

לאחר שעזב את ראשות הממשלה, כיהן כחבר האספה הלאומית במשך כ-21 שנים מטעם מחוז רון. במהלך שנות ה-80 ביקר רבות את שלטונו של ז'אק שיראק. בשנת 1988 התמודד על נשיאות המדינה, אך הגיע למקום השלישי לאחר שיראק ופרנסואה מיטראן. לאחר ההפסד התמקד באר בשלטון המקומי. בשנת 1995 לא היה ראש עיריית ליון יכול להתמודד לכהונה שנייה בשל חשדות לשחיתות, ולכן נבחר באר כמועמד הימין לראשות העירייה. הוא לבסוף נבחר לתפקיד, אך לא התמודד לקדנציה שנייה ב-2001. שנה לאחר מכן הוא עזב את הפרלמנט וסיים את הקריירה הפוליטית שלו.

באר נפטר ב-25 באוגוסט 2007, בגיל 83, בפריז.

## קישורים חיצוניים

* 
* 

קטגוריה:חברי האספה הלאומית של צרפת
קטגוריה:בוגרי המכון למדע המדינה פריז 
קטגוריה:כלכלנים צרפתים
קטגוריה:ראשי ממשלת צרפת בתקופת הרפובליקה החמישית
קטגוריה:ראשי עיריית ליון
קטגוריה:שרי האוצר של צרפת
קטגוריה:צרפתים שנולדו ב-1924
קטגוריה:צרפתים שנפטרו ב-2007